ক্রিকেট খেলতে গিয়ে মৃত্যু হল এক যুবকের। মৃত যুবকের নাম অনুপ মণ্ডল (২৬)। বাড়ি বীরভূমের রামপুরহাট থানার তেলডা গ্রামে। সরস্বতী পুজো উপলক্ষে বৃহস্পতিবার বিকেলে একই থানার মোড়লা গ্রামে একদিনের ক্রিকেট প্রতিযোগিতায় অংশগ্রহণ করেছিলেন তিনি।
খেলার মাঠে হঠাৎ বুকে ব্যথা শুরু হয় তার। এরপরেই বমি করতে শুরু করে। সঙ্গে সঙ্গে তাকে রামপুরহাট মহকুমা হাসপাতালে ভর্তি করা হয়। অবস্থা আশঙ্কাজনক হওয়ায় তাকে বর্ধমান মেডিক্যাল কলেজ হাসপাতালে নিয়ে যাওয়া হয়। শুক্রবার সকালে তাঁর মৃত্যু হয়। এই ঘটনায় গ্রামে শোকের ছায়া নেমে এসেছে।